Diari Oficial de la Generalitat Valenciana


Sumari del DOGV 9269, del 02-02-2022 (2022/647)

RESOLUCIÓ de 25 de gener de 2022, de la consellera de Justícia, Interior i Administració Pública, per la qual es concedeixen quatre beques per a la realització de pràctiques professionals en la Direcció General de Reformes Democràtiques i Accés a la Justícia.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/647


Data del document
:   25-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 25 de gener de 2022, de la consellera de Justícia, Interior i Administració Pública, per la qual es concedeixen quatre beques per a la realització de pràctiques professionals en la Direcció General de Reformes Democràtiques i Accés a la Justícia. [2022/647]  
Mitjançant la Resolució de 5 d'agost de 2021, de la consellera de Justícia, Interior i Administració Pública, es van convocar quatre beques per a la realització de pràctiques professionals en la Direcció General de Reformes Democràtiques i Accés a la Justícia (DOGV 9153, 17.08.2021).  
Existeix consignació pressupostària suficient en la línia S7924000 del programa 112.70, Reformes democràtiques i accés a la justícia, del capítol IV dels pressupostos de la Generalitat per a 2022, per a atendre les obligacions derivades de la present resolució.  
La comissió avaluadora ha procedit a l'estudi de totes les sol·licituds presentades, segons barem establit, i ha efectuat així mateix el procediment selectiu de concessió de conformitat amb el punt huité de la convocatòria.  
Finalitzat el procés selectiu, vista la proposta de la comissió avaluadora i de conformitat amb el que es disposa en l'article 11.8 de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores per a la concessió de beques per a la realització de pràctiques professionals en la Sotssecretaria i en les direccions generals de la Conselleria, resolc:  
  
Primer  
Adjudicar les quatre beques convocades per a la realització de pràctiques professionals en la Direcció General de Reformes Democràtiques i Accés a la Justícia, a les persones que figuren en l'annex I de la present resolució, amb càrrec a la Secció 07, «Justícia, Administració pública, reformes democràtiques i llibertats públiques», programa 112.70, «Reformes democràtiques i accés a la justícia», codi línia S7924000, dels pressupostos de la Generalitat per a l'any 2022, aprovats mitjançant la Llei 8/2021, de 30 de desembre, de pressupostos de la Generalitat per a l'exercici 2022.  
  
Segon  
Constituir una borsa de reserva, prioritzada per ordre de puntuació, per a cobrir les vacants que puguen produir-se en les beques concedides a causa de renúncies, abandons, incompliment d'obligacions o qualsevol altra incidència, amb les persones candidates admeses que no han resultat adjudicatàries i que s'assenyalen en l'annex II de la present resolució.  
  
Tercer  
Desestimar les sol·licituds pels motius que s'indiquen en l'annex III de la present resolució.  
  
Quart  
De conformitat amb el que s'estableix en el punto resolutiu quart de la Resolució de 5 d'agost de 2021, de la Conselleria de Justícia, Interior i Administració Pública, cadascuna de les beques concedides estarà dotada amb 1.098,22 - (mil noranta-huit euros amb vint-i-dos cèntims) bruts mensuals de percepció per a l'exercici 2022. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1.493/2011, de 24 d'octubre, i les altres que, si fa el cas, hi pogueren correspondre, sense perjudici de les possibles actualitzacions que s'introduïsquen per la Conselleria d'Hisenda i Model Econòmic, en relació a la quantitat inicial de percepció per a l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell.  
  
Cinqué  
El període de durada de les beques serà d'un any i començarà transcorreguts 10 dies hàbils, a comptar des de l'endemà de la publicació de la resolució, i podrà prorrogar-se sense necessitat de nova convocatòria per un període màxim de dotze mesos addicionals, sempre que existisca crèdit adequat i suficient, i que l'exercici de l'activitat que s'estiga efectuant així ho requerisca o aconselle.  
  
Sisé  
La resolució tindrà els efectes de notificació a les persones interessades, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
  
  
Seté  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant la consellera de Justícia, Interior i Administració Pública, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 de gener de 2022.- La consellera de Justícia, Interior i Administració Pública: Gabriela Bravo Sanestanislao.